Luni au fost depuse șase oferte pentru studiul de fezabilitate al patru poduri peste Prut, a anunțat Cristian Pistol, directorul general al Companiei Naționale de Administrare a Infrastructurii Rutiere (CNAIR).
Cele patru obiective sunt: pod Stanca (RO) – Costești (MD); pod nou Bumbăta (RO) – Leova (MD); pod Fălciu (RO) – Leca (MD) și pod Răducăneni (RO) – Barboieni (MD).
Cei șase ofertanți sunt:
1. Asocierea RUTIER CONEX XXI S.R.L. (lider) – TOTAL ROAD SRL (asociat)
2. ARTEHNIS SRL
3. Asocierea PROIECT – CONSTRUCT REGIUNEA TRANSILVANIA SRL (lider) – TQM MANAGEMENT SRL (asociat)
4. DONPREST COM SRL
5. TOTAL BUSINESS LAND SRL
6. LIKE CONSULTING SRL
Rutier Conex XXI SRL este o firmă înființată acum 25 de ani în Bacău, fiind deținută, potrivit termene.ro, de Iulian Mata și Dana Pădurariu. Cifra de afaceri a companiei a fost, în 2022, de 4,85 de milioane de lei, cu un profit de 2,85 de milioane de lei. Numărul mediu de salariați este 7.